Tanácsadói pályázat 2019

A Hallgatói Képviselet pályázatot hirdet Tanácsadói poszt elnyerésére a VIK HÖK SzMSz 20.§ (1) pontnak megfelelően.

A pályázat célja olyan Tanácsadók felkérése, akik a következő egy évben (2019. június – 2020. május) figyelemmel kísérik, illetve véleményükkel, tanácsukkal segítik a Hallgatói Képviselet munkáját.

A pályázatban részt vehet a kar minden jelenlegi vagy volt hallgatója, a pályázat elbírálásánál előnyt jelent a Hallgatói Képviseletben korábban végzett munka.

A pályázat formai követelményei:

* helyesen és teljes körűen kitöltött pályázati adatlap elküldése e-mailben az elnok@vik.hk címre;
* a fenti adatlap aláírt példányának eljuttatása a HK irodájába;
* személyes elbeszélgetés a HK elnökkel egy egyeztetett időpontban.

Kizáró okok:

* aktív Kari Hallgatói Képviseleti mandátum;
* formai követelményeknek nem megfelelő pályázat.

További információk:

A megjelölt érdeklődési területek kitöltése csupán informatív jelleggel szükséges a HK részére a későbbiekben kialakított beosztáshoz, ennek megfelelően ajánlott a kitöltése. A tanulmányi, juttatási, pályázati, PR, gazdasági területnél az adott munkacsoport, a HK vezetésnél az elnök és alelnök, utánpótlásnál az Utánpótlás felelős munkájának segítése a cél. A külkapcsolatnál mind a többi kari HK felé (így az EHK is ide tartozik), mind a ház többi szervezete felé irányuló kommunikáció felügyelete, segítése; az általános területnél pedig a HK általános működésének, belső kommunikációjának (levelezés, ülések) figyelése a „feladat”.

A HK irodájának címe: Schönherz Zoltán Kollégium, 1117 Budapest, Irinyi József utca 42. I. em. 104

Leadási határidő: 2019. május 29. (szerda) 23:59.

**Eredmény**

Eredmény a leadási határidőt követő első HK ülés után várható.

**Értesítés:**

A pályázók a pályázati adatlapon megadott e-mail címükön kapnak értesítést a pályázat eredményéről.